A válogatottbeli helyét az 1998-as világbajnokság idején szilárdította meg, noha abban az időben Henryk Kasperczak szövetségi kapitány még mindig Sokri el-Uaer szerepeltetését favorizálta. Sokáig Ouaer volt az első számú kapus, ám kevéssel a 2002-es világbajnokság előtt hátsérülést szenvedett, és így Bumnizsel lépett a helyébe. A 2002-es vb-n csapata összes mérkőzését végigjátszotta. A 2004-es afrikai nemzetek kupáján szintén első számú kapus volt, és a torna végén kontinensbajnoki címet ünnepelhetett a válogatottal. A 2005-ös konföderációs kupán is kerettag volt, a németek elleni csoportmérkőzésen lépett pályára. A 2006-os afrikai nemzetek kupáján a Nigéria elleni negyeddöntő büntetőpárbajában hatodik lövőként szerepelt, és értékesítette a saját tizenegyesét, ám Tunézia így is 6–5-re elveszítette a tizenegyespárbajt.